Τέσσερις τοίχοι. Και μέσα εμείς. Στην αρχή παρατηρήσαμε τα σπίτια μας. Μετά μπήκαμε στα σπίτια των φίλων μας, είδαμε πώς ζούνε, ποιος είναι ο **ρυθμός** της ζωής μέσα στον προσωπικό τους χώρο. Στο τέλος, πήγαμε σε **Άλλα** σπίτια, αυτά που κάποιοι άλλοι προορίζουν για μας, αυτά που έχουν **κανόνες** που άλλοι έβαλαν για μας, σπίτια όπου ίσως θα πρέπει να μείνουμε κάποια μέρα. Σπίτια με **γνώριμους** κανόνες που προωθούν ακόμη τη **μονότονη** **ομοιομορφία**.

Πώς οι άνθρωποι, ενώ παλεύουμε να είμαστε ξεχωριστοί, κάνουμε τα πάντα για να είμαστε μεταξύ μας ίδιοι. Θελήσαμε να αλλάξουμε την καθημερινότητά μας. Αρχίσαμε με τα σπίτια μας. Αναδομήσαμε τον μέχρι τώρα χώρο μας, τον κοιτάξαμε με άλλα μάτια, είδαμε πια ο καθένας μας τον εαυτό του μέσα σε αυτόν. Πιστέψαμε πως ίσως, λίγο, λιγάκι, αλλάξαμε κι εμείς. Και ονειρευτήκαμε: έναν κόσμο γύρω μας, να αλλάζει κι αυτός.

**Ελένη** **Ευθυμίου**.